Document ID: /roh_data/filtered/fineweb-2-filterrobots_roh.jsonl.gz/14227

En il conturn nua ch’il aual Strem sbucca en il Rain Anteriur vegnan construids tschintg rempars: Dus da circa dus meters (da vart dretga dal Strem) èn gia fatgs cun crappa e terratsch. Dus ulteriurs vegnan fatgs proximamain ed il mument è in trax vid chavar si il rempar da vart sanestra da l’aual.
Sco quai ch'il responsabel dal project, l’inschigner forestal Dumeni Cavegn, declera vegnia quest rempar schlargià per circa tschintg meters. Quai per dar spazi al material dad ina bova per ch’ins pudess alura era prender davent quel.
Proteger plirs bajetgs
Questas mesiras duain proteger la serenera da la vischnanca da Tujetsch ed ils bajetgs da la Axpo, da las Ovras electricas Rain Anteriur e da la energia alpina. Ils 5 rempars custan tranter 160’000 – 170’000 francs.
RR actualitad 08:10